CELEX: 32022D0753
Language: da
Date: 2022-05-16 00:00:00
Title: Rådets afgørelse (FUSP) 2022/753 af 16. maj 2022 om ændring af afgørelse (FUSP) 2019/938 til støtte for en tillidsskabende proces, der fører til oprettelse i Mellemøsten af en zone, som er fri for kernevåben og alle andre masseødelæggelsesvåben

17.5.2022   
               
               
                  DA
               
               
                  Den Europæiske Unions Tidende
               
               
                  L 138/15
               
            
         RÅDETS AFGØRELSE (FUSP) 2022/753
         af 16. maj 2022
         om ændring af afgørelse (FUSP) 2019/938 til støtte for en tillidsskabende proces, der fører til oprettelse i Mellemøsten af en zone, som er fri for kernevåben og alle andre masseødelæggelsesvåben
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 6. juni 2019 afgørelse (FUSP) 2019/938 (1).
                  
               
                     (2)
                  
                  
                     Afgørelse (FUSP) 2019/938 fastsatte en gennemførelsesperiode på 36 måneder for aktiviteterne, der er omhandlet i afgørelsens artikel 1, fra datoen for indgåelse af den finansieringsaftale, der er omhandlet i afgørelsens artikel 3, stk. 3.
                  
               
                     (3)
                  
                  
                     Gennemførelsespartneren, FN's Institut for Nedrustningsforskning, har anmodet om en forlængelse på 12 måneder af nævnte gennemførelsesperiode indtil den 10. juli 2023 i betragtning af den forsinkede gennemførelse af projektaktiviteter i henhold til afgørelse (FUSP) 2019/938 som følge af virkningerne af covid-19-pandemien.
                  
               
                     (4)
                  
                  
                     Fortsættelsen af aktiviteterne, der er omhandlet i artikel 1 i afgørelse (FUSP) 2019/938, indtil den 10. juli 2023 har ingen indvirkning med hensyn til finansielle ressourcer indtil den 10. juli 2023.
                  
               
                     (5)
                  
                  
                     Afgørelse (FUSP) 2019/938 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 5, stk. 2, i afgørelse (FUSP) 2019/938 affattes således:
            
               
                  »2.   Den udløber den 10. juli 2023.«
               
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 16. maj 2022.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse (FUSP) 2019/938 af 6. juni 2019 til støtte for en tillidsskabende proces, der fører til oprettelse i Mellemøsten af en zone, som er fri for kernevåben og alle andre masseødelæggelsesvåben (EUT L 149 af 7.6.2019, s. 63).